Na podlagi 57. člena Zakona o javnih uslužbencih (Uradni list RS, št. [63/07](https://www.uradni-list.si/glasilo-uradni-list-rs/vsebina/2007-01-3411" \o "Zakon o javnih uslužbencih (uradno prečiščeno besedilo) (ZJU-UPB3)" \t "_blank) – uradno prečiščeno besedilo, [65/08](https://www.uradni-list.si/glasilo-uradni-list-rs/vsebina/2008-01-2817" \o "Zakon o spremembah in dopolnitvah Zakona o javnih uslužbencih (ZJU-D)" \t "_blank), [69/08](https://www.uradni-list.si/glasilo-uradni-list-rs/vsebina/2008-01-3014) – ZTFI-A, [69/08](https://www.uradni-list.si/glasilo-uradni-list-rs/vsebina/2008-01-3015" \o "Zakon o spremembah in dopolnitvah Zakona o zavarovalništvu (ZZavar-E)" \t "_blank) – ZZavar-E, [40/12](https://www.uradni-list.si/glasilo-uradni-list-rs/vsebina/2012-01-1700" \o "Zakon za uravnoteženje javnih financ (ZUJF)" \t "_blank) – ZUJF, [158/20](https://www.uradni-list.si/glasilo-uradni-list-rs/vsebina/2020-01-2765" \o "Zakon o spremembah in dopolnitvah Zakona o integriteti in preprečevanju korupcije (ZIntPK-C)" \t "_blank) – ZIntPK-C, [203/20](https://www.uradni-list.si/glasilo-uradni-list-rs/vsebina/2020-01-3772" \o "Zakon o interventnih ukrepih za pomoč pri omilitvi posledic drugega vala epidemije COVID-19 (ZIUPOPDVE)" \t "_blank) – ZIUPOPDVE, [202/21](https://www.uradni-list.si/glasilo-uradni-list-rs/vsebina/2021-01-4069" \o "Odločba o razveljavitvi tretjega, četrtega in petega odstavka 89. člena Zakona o delovnih razmerjih ter 156.a člena Zakona o javnih uslužbencih" \t "_blank) – odl. US, [3/22](https://www.uradni-list.si/glasilo-uradni-list-rs/vsebina/2022-01-0014" \o "Zakon o debirokratizaciji (ZDeb)" \t "_blank) – ZDeb in [32/25](https://www.uradni-list.si/glasilo-uradni-list-rs/vsebina/2025-01-1281" \o "Zakon o javnih uslužbencih (ZJU-1)" \t "_blank) – ZJU-1; v nadaljnjem besedilu: ZJU) Urad Vlade Republike Slovenije za narodnosti objavlja interni natečaj za zasedbo prostega uradniškega delovnega mesta za nedoločen čas, s polnim delovnim časom:

**sekretar (m/ž, šifra DM 26).**

Kandidati, ki se bodo prijavili na prosto delovno mesto, morajo izpolnjevati naslednje pogoje oziroma morajo imeti:

* sklenjeno delovno razmerje za nedoločen čas v organih državne uprave in v pravosodnih organih ter v drugih organih, ki so po sporazumu z Vlado Republike Slovenije pristopili k »Dogovoru o vključitvi v interni trg dela« in morajo biti imenovani v uradniški naziv,
* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) oziroma specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) oziroma magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja), ali magistrsko izobraževanje (druga bolonjska stopnja)/magistrska izobrazba (druga bolonjska stopnja),
* najmanj 7 let delovnih izkušenj,
* obvezno usposabljanje za imenovanje v naziv,
* osnovno raven znanja tujega jezika,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Za delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eni stopnji nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe.

Kandidati za zaposlitev, ki izpolnjevanje pogoja delovnih izkušenj dokazujejo z opravljanjem drugega dela, ki ni bilo delovno razmerje, morajo vlogi priložiti verodostojno listino, ki jo je izdal naročnik dela, za katerega so opravljali to delo, in iz katere je razviden datum začetka in konca opravljanja dela, opis del ter navedbo, katera raven izobrazbe se zahteva za opravljanje teh del.

Zahtevane delovne izkušnje se skrajšajo za tretjino v primeru, če ima kandidat univerzitetno izobrazbo z magisterijem znanosti, doktoratom znanosti oziroma zaključenim specialističnim študijem. Zahtevane delovne izkušnje se skrajšajo za eno leto, če ima kandidat opravljen pravniški državni izpit oziroma pravosodni izpit.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. Za kandidate, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU. V nasprotnem primeru bo moral izbrani kandidat najkasneje v enem letu od sklenitve pogodbe o zaposlitvi opraviti usposabljanje za imenovanje v naziv, predpisano v skladu z 89. členom ZJU.

Znanje tujega jezika na osnovni ravni se dokazuje:

* na podlagi zaključenega srednješolskega izobraževanja, če je bil tuji jezik del učnega načrta,
* na podlagi potrdil o znanju tujega jezika najmanj na ravni Sveta Evrope A2,
* z dokazilom, da se je oseba šolala v tujem jeziku (pridobila stopnjo izobrazbe: osnovno, srednjo, do- ali podiplomsko),
* z dokazilom, da je oseba vsaj šest mesecev opravljala delo v tujini v tujem jeziku.

Delovno področje:

* neposredna pomoč pri vodenju strokovnih nalog s področja narodnih skupnosti in romske skupnosti,
* vodenje ali sodelovanje v projektnih skupinah za najzahtevnejše in ključne projekte, za pripravo predpisov in izvedbo programov,
* samostojno oblikovanje ključnih sistemskih rešitev in drugih najzahtevnejših gradiv s področja narodnih skupnosti in romske skupnosti,
* priprava analiz, poročil in strokovnih podlag za odločitve ter drugih najzahtevnejših gradiv s področja narodnih skupnosti in romske skupnosti,
* sodelovanje z drugimi organi, institucijami in mednarodnimi organizacijami,
* priprava strokovnih mnenj in ekspertiz s področja narodnih skupnosti in romske skupnosti,
* spremljanje izvajanja politik in zakonodaje na področju narodnih skupnosti in romske skupnosti,
* spremljanje uresničevanja pravic in urejanja položaja narodnih skupnosti in romske skupnosti na lokalni, nacionalni in mednarodni ravni,
* spremljanje sofinanciranja narodnih skupnosti in romske skupnosti,
* opravljanje drugih najzahtevnejših nalog ter nalog po navodilu predstojnika.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere morajo biti razvidni raven in področje izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena,
2. pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj; v izjavi kandidat navede datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu. Za dokazovanje delovnih izkušenj z opravljanjem drugega dela, ki ni bilo delovno razmerje, naj opis delovnih izkušenj vsebuje navedbo naročnika dela, datum začetka in konca opravljanja dela, opis del ter navedbo, katera raven izobrazbe se zahteva za opravljanje teh del,
3. pisno izjavo o izpolnjevanju pogoja opravljenega obveznega usposabljanja za imenovanje v naziv, če je usposabljanje opravil,
4. izjavo kandidata, da za namen tega natečajnega postopka dovoljuje organu, ki objavlja interni natečaj, pridobitev podatkov iz zgoraj navedenih alinej iz centralne kadrovske evidence oziroma iz kadrovske evidence organa, v katerem opravlja delo,
5. pisno izjavo o izpolnjevanju pogoja glede uradniškega naziva, iz katere je razviden naziv, ki ga kandidat ima.

Zaželeno je, da je prijava poslana na **priloženem obrazcu**, vlogi pa je treba priložiti izjavo o izpolnjevanju pogojev.

Izbrani kandidat bo delo opravljal na uradniškem delovnem mestu sekretar v uradniškem nazivu sekretar. Z izbranim kandidatom bo sklenjeno delovno razmerje za nedoločen čas, s polnim delovnim časom. Izbrani kandidat bo sklenil pogodbo o zaposlitvi oziroma aneks k pogodbi o zaposlitvi o premestitvi na uradniško delovno mesto sekretar.

Izhodiščni plačni razred delovnega mesta je 32. plačni razred oz. 3.134,85 EUR bruto, pri čemer kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24).

Izbrani kandidat bo delo opravljal v prostorih Urada Vlade Republike Slovenije za narodnosti, Gregorčičeva ulica 27, 1000 Ljubljana oziroma v drugih uradnih prostorih, kjer Urad Vlade Republike Slovenije za narodnosti opravlja svoje naloge.

Formalno nepopolne prijave in nepravočasne vloge se v skladu z 12. členom Uredbe o postopku za zasedbo prostega delovnega mesta v organih državne uprave in v pravosodnih organih (Uradni list RS, št. 139/06 in 104/10) ne bodo uvrstile v izbirni postopek.

Kandidat vloži prijavo v pisni obliki, ki jo pošlje v zaprti ovojnici z označbo **»za interni natečaj – sekretar (šifra DM 26)«**, na naslov: Urad Vlade Republike Slovenije za narodnosti, Gregorčičeva ulica 27, 1000 Ljubljana, in sicer **v roku** **8 dni** po objavi na spletnem portalu GOV.SI v zbirki delovnih mest (<https://www.gov.si/zbirke/delovna-mesta/>). Če je prijava poslana po pošti, se šteje, da je pravočasna, če je oddana na pošto »priporočeno«, in sicer najpozneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov**:** [gp.un@gov.si](mailto:gp.un@gov.si), pri čemer veljavnost prijave ni pogojena z elektronskim podpisom.

Za dodatne informacije o internem natečaju se lahko obrnete na Majo Peternelj, telefon: 01 478 1564, za informacije o delovnem področju pa na Petro Pozderec, telefon: 01 400 1180.

Obvestilo o končanem izbirnem postopku bo objavljeno na spletnem portalu GOV.SI v zbirki delovnih mest (<https://www.gov.si/zbirke/delovna-mesta/>).

V besedilu objave so izrazi, zapisani v moški slovnični obliki, uporabljeni kot nevtralni za moške in ženske.